VENDIM
Nr. 188, datë 13.7.2026

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN QERSHOR 2026, PËR KLIENTËT E LIDHUR NË NIVELIN E TENSIONIT 35 kV

[bookmark: _GoBack]Në mbështetje të neneve 16 dhe 87, pika 4, të ligjit nr. 43/2015, “Për sektorin e energjisë elektrike”, të ndryshuar; të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, të ndryshuar me vendimin nr. 144, datë 25.6.2018 dhe nr. 233, datë 20.12.2019; dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 13.7.2026, pasi shqyrtoi relacionin me nr. 2025/1 prot., datë 8.7.2026, të përgatitur nga Drejtoria e Tarifave dhe Çmimeve “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit për muajin qershor 2026, për klientët e lidhur në nivelin e tensionit 35 kV”, 
konstatoi se:
I. Aspektet ligjore dhe procedurale
1. Paraqitja e kërkesës nga FSHU sh.a.
Shoqëria FSHU sh.a. me shkresën nr. 4232 prot., datë 29.6.2026, protokolluar në ERE me nr. 2025 prot., datë 3.7.2026, ka depozituar kërkesën mbi miratimin e çmimit të shitjes së energjisë elektrike për muajin qershor 2026, për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit.
2. Procesi i shqyrtimit të dokumentacionit nga ERE
Kërkesa është shqyrtuar në përputhje me nenin 15, të “Rregullores për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, si dhe në mbështetje të neneve 16 dhe 87, pika 4, të ligjit nr. 43/2015, “Për sektorin e energjisë elektrike”, të ndryshuar, si dhe të “Metodologjisë për përcaktimin e çmimit të shitjes së energjisë elektrike nga Furnizuesi i Mundësisë së Fundit” miratuar me vendimin e Bordit të ERE-s nr. 201, datë 4.12.2017, të ndryshuar.
II. Analiza e përllogaritjes së çmimit të shitjes së energjisë elektrike nga Furnizuesi i Mundësisë së Fundit për muajin qershor 2026, për klientët e lidhur në nivelin e tensionit 35 kV
1. Blerja e energjisë në bursë
Për muajin qershor 2026, FSHU sh.a. ka siguruar sasinë e nevojshme të energjisë elektrike për këtë kategori klientësh përmes blerjeve ditore/mujore në Bursën Shqiptare të Energjisë (ALPEX), duke u bazuar në profilet ditore të prokuruara, çmimet ditore/orare dhe vlerat përkatëse të faturuara.
2. Përllogaritja e çmimit mesatar të ponderuar të blerjes (ÇBEt)
Bazuar në të dhënat e paraqitura, FSHU sh.a. ka përllogaritur çmimin mesatar të ponderuar të blerjes së energjisë elektrike për muajin qershor 2026, në vlerën 9.20 lekë/kwh. Kjo vlerë është verifikuar edhe nga ERE, nëpërmjet një rillogaritjeje, nga e cila rezultoi se mesatarja e ponderuar e çmimit të blerjes së energjisë elektrike është 9.20 lekë/kwh, në përputhje me përllogaritjet e paraqitura nga shoqëria.
3. Komponentët sipas metodologjisë (neni 8, vendimi nr. 201, datë 4.12.2017, të ndryshuar)
Në përputhje me metodologjinë përkatëse, komponentët e përdorur për përllogaritjen e çmimit të shitjes së energjisë elektrike janë, si më poshtë:
- Çmimi mesatar i ponderuar i blerjes së energjisë elektrike (ÇBEt) për muajin qershor 2026: 9.20 lekë/kwh;
- Tarifa e shërbimit të transmetimit të energjisë elektrike për periudhën 1 janar 2025–31 dhjetor 2027, e miratuar me vendimin e Bordit të ERE nr. 279, datë 16.12.2024: 0.85 lekë/kwh;
- Tarifa e shërbimit të shpërndarjes në nivel tensioni 35 kV, sipas vendimit të Bordit të ERE nr. 103, datë 14.4.2026, “Mbi përcaktimin e tarifave të përkohshme të shërbimit të shpërndarjes së energjisë elektrike sipas nivelit të tensionit për periudhën 1 maj 2026–31 dhjetor 2026, është 1.55 lekë/kwh.
- Kostot administrative: 1.06 lekë/kwh;
- Kurset zyrtare të këmbimit të publikuara nga Banka e Shqipërisë (lekë/euro), për çdo datë respektive në harkun kohor 29.5.2026–29.6.2026.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, referuar aplikimit të FSHU sh.a., si dhe mbështetur në llogaritjet e ERE-s, çmimi i shitjes së energjisë elektrike për klientët që furnizohen nga Furnizuesi i Mundësisë së Fundit për muajin qershor 2026, përllogaritet, si më poshtë:

- Bazuar në çdo element të formulës llogaritëse, si dhe duke marrë në konsideratë të dhënat e paraqitura në aplikimin e shoqërisë, rezulton se:
- Çmimi i shitjes së energjisë elektrike për klientët e lidhur në nivelin e tensionit 35 kV të furnizuar nga Furnizuesi i Mundësisë së Fundit rezulton 12.94 lekë/kwh për muajin qershor 2026.
Për gjithë sa më sipër, Bordi i ERE-s

VENDOSI:

1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për muajin qershor 2026 prej 12.94 lekë/kwh, për klientët e lidhur në nivelin e tensionit 35 kV.
2. Ndryshimi i secilit element përbërës në llogaritjen e çmimit të shitjes së energjisë elektrike të furnizuar nga Furnizuesi i Mundësisë së Fundit për kategorinë e klientëve të cilësuar në këtë vendim, do të përbëjë shkak për rishikimin e këtij vendimi nga Bordi i ERE-s.
3. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Cmimi i energjisé elektrike té furnizuar nga Furnizuesi i Mundésisé sé Fundit pér klientét
e lidhur né nivelin e tensionit 35 KV pér muajin qershor 2026

Njésia | Cmimi
CBEt Cminimesatar i ponderuar i blerjes & energjisé ekktrike LekehkWh 920
Pr  Kthimi pér riskun i pércaktuar né pérqindje pér vitin (3%) LekekWh 028
CA  Kosto administrative té Fumizest t& Mundésisé sé Fundit LekekWh  1.06
TRr  Tarifa e pérdorink té rjett t¢ transmetim LekekWh 085
TSHt Tarifa e pérdorint té rjett t¢ shpémdarjes LekekWh 155

Cmimi i energjisé = CBE¢ + Pr= CBEt + TRr+ TSHt + CA Leké/kWh  12.94





